Fødevarestyrelsen

Att.: Team Akva, akva@fvst.dk , JEVA@fvst.dk

xx/xx 2022

Plan for fjernelse af fisk, rengøring, desinfektion og tørlægning af xx Dambrug, adresse, CHR: xxxxxx i forbindelse med udbrud af IHN d. x/x 202x.

**Baggrund**

X Dambrug blev d. x/x 202x erklæret inficeret med IHN-virus. Dambruget ønsker på sigt at genvinde sin IHN-frie status og fremsender hermed plan for fjernelse af fisk, rengøring, desinfektion og tørlægning j.f. reglerne i EU-Forordning 689/2021 Artikel 62, 63 og 64.

**Information om anlægget**

Anlægget er et traditionelt jorddambrug som består af fødekanal, x jorddamme og x jordkanaler, bundfældningsanlæg + evt. plantelagune.

Vandforsyning og vandafledning sker fra/til x Å, som er en del af x Å afvandingssystemet .

**Rengøring, desinfektion + braklægning**

Fjernelse af fisk

Alle fisk fjernes fra dambruget angiv ca. dato 2022.

Rengøring + desinfektion

Der anvendes følgende procedure:

1. Der lukkes for vandindtag.
2. Fødekanal tørlægges så godt som mulig og gennemgås for at sikre at der ikke er fisk i kanalen.
3. Vandet afledes/bortpumpes fra jorddamme + kanaler og spules rene. Slam fra rengøringen afvandes og overføres til slamdepot.
4. Alle damme, kanaler, køre- og gangarealer gennemgås og evt. døde fisk + alt synligt fiskemateriale fjernes og overføres til beholder med døde fisk.
5. Beholdere til døde fisk tømmes (fiskene fraføres dambruget efter aftale med FVST) og beholderne rengøres med højtryksrenser.
6. Fødekanal + alle jorddamme og kanaler (bund + kanter) desinficeres med hydratkalk. Kalken udspredes manuelt i en dosis på ½ kg pr. m2.
7. Efter tømning af slamdepot kalkes depotet intensivt i overfladen.
8. Tanke til døde fisk desinficeres med Virkon S, 1 % opløsning.
9. Udstyr, og køretøjer højtryksrenses og overfladedesinficeres med Virkon S, 1 % opløsning. Dette foregår på areal uden mulighed for afløb til vandløb.
10. Net, ketchere og vod med ikke-glatte overflader lægges i kar i ca. 24 timer i Virkon S, 1 % opløsning.
11. Plantelagunen gennemgås så godt som muligt med henblik på at identificere og evt. indfange undslupne fisk fra anlægget.
12. Anlægget synes af Fødevarestyrelsen med godkendelse af rengøring/desinfektion. I denne forbindelse gennemgås kvitteringer for indkøb af hydratkalk og Virkon S.

Braklægning

De 6 ugers braklægning kan efterfølgende påbegyndes. I denne periode henstår anlæg + jorddamme +

plantelagune så tomme for vand, som det er muligt.

Når de 6 ugers braklægning er overstået, kontaktes Fødevarestyrelsen med henblik på godkendelse af braklægningen. Først herefter sættes der igen vand på anlægget.

Genbesætning af anlægget med nye fisk vil ske når FVST har godkendt overstået braklægning 2022.